Ker pa Lubanga Obedo Gin Ango?
Iromo wacci obedo . . .
gin mo ma i cwinyi?
lok mo ata?
gamente ma i polo?
GIN MA BAIBUL WACO
“Lubanga me polo biketo ker mukene ma ri nakanaka ma pe gitwero balone.”—Daniel 2:44, Acholi Baibul.
“Gimiyo botwa latin laco; gibimiyo en tingo twero me loc i wi gwoke.”—Icaya 9:6.
BER PA LOK MAN PIRI
Gamente matir ma bikeli adwogi maber.—Icaya 48:17, 18.
I lobo manyen ma bino-ni, wabinongo kwo me yotkom ki yomcwiny.—Niyabo 21:3, 4.
TIKA ADA WATWERO GENO GIN MA BAIBUL WACO?
Watwero, olo pi tyen lok aryo:
Yecu onyuto gin ma Ker pa Lubanga bitimone. Yecu opwonyo lulub kore me lega ni Ker pa Lubanga obin dok ni kiti miti pa Lubanga i lobo kany. (Matayo 6:9, 10) Yecu bene onyuto kit ma Lubanga bigamo kwede lega meno.
I kare ma Yecu tye i lobo, en opito jo ma kec nekogi, ocango lutwo dok ocero jo muto! (Matayo 15:29-38; Jon 11:38-44) Macalo ngat ma bibedo Laloc me Ker pa Lubanga, Yecu onyuto gin ma Ker meno bitimone pi jo ma bibedo i te locce.—Niyabo 11:15.
Jami ma tye ka timme i lobo nyuto ni Ker pa Lubanga dong cok bino. Yecu otito ni ma peya Ker-ri okelo kuc i lobo, lobowa-ni bibedo ki lweny, kec ki oyengyeng.—Matayo 24:3, 7.
Waneno timme pa jami magi i kare-ni. Pi meno, watwero bedo ki gen ni Ker pa Lubanga bigiko pekki magi ducu.
TAM KONG
Kwo bibedo nining i te loc pa Ker pa Lubanga?
Baibul gamo lapeny meno i JABULI 37:29 ki ICAYA 65:21-23.
luo_Latn luo_Latn luo_Latn kam_Latn vec_Latn luo_Latn luo_Latn luo_Latn quy_Latn luo_Latn hat_Latn luo_Latn luo_Latn luo_Latn luo_Latn luo_Latn luo_Latn zho_Hant slv_Latn mri_Latn